e040934b24318439c9fbc95564e7e519

Hej UngZone

Jeg er en pige på 15 år. Jeg er rigtig usikker på min krop. Alle mine veninder har den der bikini krop som alle går og drømmer om, men jeg har ikke noget der bare ligner lidt den slags. Jeg har prøvet at træne, men det holdte ikke i længden. Jeg har læst hele Google i gennem for at få den perfekte krop, men ingenting virker.

Når mine veninder spørger om vi skal på stranden eller andre steder, svare jeg altid nej. Har ikke lyst til at andre skal se min krop...

Hvad skal jeg gøre?

 
Usikker på min krop
===================


ungzone.dk
2021.10

 Kære du

Jeg kan godt forstå, at det her er noget der fylder hos dig. Når du siger bikini-krop, så ved jeg godt hvad for en du mener, men jeg tænker straks, hvilken krop er mere bikini agtig end andre? Alle kroppe er rigtige, og ingen er forkerte! 

Jeg har lidt forskellige råd til dig. For det første skal du prøve finde de positive ting ved din krop. Det kan være du har massere af former, måske er du slank, måske er du høj, måske er du lav. Der findes forskellige bikinier alt efter hvilken krop type man har. Du kan endda over overveje om en badedragt er mere noget for dig? 

Mit andet råd er, at du skal prøve snakke pænt til din krop. Det tager 21 dage at ændre en vane, og jeg synes du skal starte allerede i morgen med at tale positivt om din krop. Find evt. 3 ting ved dit udseende som du er glad for. Tal pænt til dig selv når du ser dig selv i spejlet, tro mig, det vil virke i længden - jeg har selv prøvet det. 

  
Jeg håber du kan bruge mine råd, ellers er du velkommen til at skrive igen. 

  
Mvh. Sophie 

 